Omistajavalvonta sijoituspalveluyritys

**Kohdeyritystä koskeva ilmoituslomake**

Vähintään 10 %:n, 20 %:n, 30 %:n tai 50 %:n omistusosuuden hankkimisesta tai omistuksen hankkimisesta, joka vastaisi samansuuruista osuutta kaikkien osakkeiden tuottamasta äänimäärästä sijoituspalveluyrityksestä on ilmoitettava Finanssivalvonnalle. Ilmoitus on tehtävä myös, jos omistettujen osakkeiden määrä laskee jonkun yllä mainitun omistusrajan alapuolelle. Sama ilmoitusvelvollisuus koskee myös tilannetta, jossa edellä mainitusta valvottavasta tulee tytäryritys omistajamuutoksen seurauksena.

Ilmoitettavista tiedoista on säädetty Komission delegoidussa asetuksessa (EU) 2017/1946. Lomakkeen artiklaviittaukset viittaavat edellä mainittuun delegoituun asetukseen.

Omistusosuuden hankkivan tai luovuttavan luonnollisen henkilön tai oikeushenkilön (myöhemmin hankkijaehdokas) on annettava seuraavat tiedot[[1]](#footnote-1). **Lomakkeen jokaiseen kohtaan tulee vastata.**

Kun kyseessä on omistusosuuden luovutus, täytetään kohdat 1, 2 ja 4 sekä allekirjoitustiedot

|  |  |  |
| --- | --- | --- |
| 1 Kohdeyrityksen nimi ja Y-tunnus tai mahdollinen kansallinen tunnistenumero (7 artikla 1 kohta a) | | |
| **2 Hankkijaehdokkaan nimi** | | **Hankkijaehdokkaan Y-tunnus (tarvittaessa)** |
| **Tiedot ehdotetusta hankinnasta** | | |
| **3 Yksityiskohtaiset tiedot hankkijaehdokkaan aikeista ehdotetun hankinnan suhteen, mukaan lukien strateginen sijoitus tai arvopaperisijoitus (7 artikla 1 kohta b)** | | |
| **4 Tiedot kohdeyhteisön osakkeista, jotka hankkijaehdokas omistaa tai suunnittelee omistavansa ennen ehdotettua hankintaa (tai luovutusta) ja sen jälkeen, mukaan lukien (7 artikla 1 kohta c ja f)**   1. osakkeiden määrä ja laji, sekä näiden osakkeiden nimellisarvo; 2. prosenttiosuus kohdeyhteisön kokonaispääomasta, jota hankkijaehdokkaan omistamat tai hankittavaksi aiotut osakkeet edustavat ennen ehdotettua hankintaa ja sen jälkeen; 3. osuus kohdeyhteisön kaikista äänioikeuksista, jota hankkijaehdokkaan omistamat tai omistettavaksi aiotut osakkeet edustavat ennen ehdotettua hankintaa ja sen jälkeen, jos tämä on eri kuin osuus kohdeyhteisön pääomasta; 4. niiden kohdeyhteisön osakkeiden markkina-arvo euroina, jotka hankkijaehdokas omistaa tai aikoo hankkia ennen ehdotettua hankintaa ja sen jälkeen.   Ehdotettu hankintahinta ja kriteerit, joita on käytetty tätä hintaa määritettäessä, ja jos markkina-arvon ja ehdotetun hankintahinnan välillä on ero, selvitys siitä, miksi näin on.    **Liitteet**: hankintaan ja luovutukseen liittyvät sopimukset | | |
| **5 Yhteiset toimet muiden osapuolten kanssa (7 artikla 1 kohta d ja e)**  Kuvaus mahdollisesta yhteisestä toiminnasta muiden osapuolten kanssa, mukaan lukien kyseisten muiden osapuolten panos ehdotetun hankinnan rahoitukseen, rahoitusjärjestelyihin osallistumisen tapa ehdotetun hankinnan yhteydessä ja ehdotettuun hankintaan liittyvät tulevat organisaatiojärjestelyt.    Sellaisten aiottujen, osakkeenomistajien välisten sopimusten sisältö, jotka tehdään muiden osakkeenomistajien kanssa kohdeyhteisön suhteen. | | |
| **Tiedot henkilöistä, jotka tulevat tosiasiallisesti johtamaan kohdeyhteisön liiketoimintaa** | | |
| **6 Tiedot henkilöistä, jotka tulevat tosiasiallisesti johtamaan kohdeyhteisön liiketoimintaa ehdotetun hankinnan tuloksena (6 artikla 1 kohta a-c):**  Henkilötiedot:   * henkilön nimi * syntymäaika ja -paikka * osoite ja yhteystiedot * mahdollinen kansallinen henkilötunnus; * asema, johon henkilö on nimitetty tai tulee nimitetyksi.   **Liitteet**:  Yllä mainittujen henkilöiden **yksityiskohtaiset ansioluettelot**, joissa mainitaan merkityksellinen koulutus, ammatillinen kokemus, mukaan lukien kaikkien niiden organisaatioiden nimet, joille kyseinen henkilö on työskennellyt, ja suoritettujen tehtävien luonne ja kesto, erityisesti kaikki toiminnot, jotka kuuluvat haetun aseman alaan, **ja asiakirjat, jotka liittyvät henkilön kokemukseen, kuten luettelo suosittelijoista yhteystietoineen ja suosituskirjeet**. Viimeisten kymmenen vuoden aikaisten asemien osalta henkilön on näitä tehtäviä kuvatessaan täsmennettävä niihin kuuluneet delegoidut valtuudet, sisäiset päätöksentekovaltuudet ja johdettavanaan olleet toiminta-alueet. Jos ansioluetteloon sisältyy muuta asiaan liittyvää kokemusta, mukaan lukien edustus ylimmässä hallintoelimessä, tämä on mainittava. | | |
| **7 Tiedot kohdeyhteisön tulevien johtohenkilöiden maineen arvioimiseksi (6 artikla 1 kohta d)**  Tiedot kaikkien niiden henkilöiden maineesta, jotka tulevat tosiasiallisesti johtamaan kohdeyhteisön liiketoimintaa ehdotetun hankinnan tuloksena:   1. rikosrekisteri (tiedot rikos- ja sakkotuomioista), rikostutkinnat tai rikosoikeudenkäynnit, asiaan liittyvät siviilioikeudelliset ja hallinnolliset tapaukset sekä kurinpitotoimet, mukaan lukien yrityksen johtajana toimimista koskeva liiketoimintakielto, konkurssi, maksukyvyttömyys ja vastaava menettely, virallisen todistuksen tai muun vastaavan asiakirjan muodossa;      1. avoimet tutkimukset, täytäntöönpanomenettelyt, seuraamukset tai muut henkilöä vastaan tehdyt täytäntöönpanopäätökset, jotka voidaan esittää kunnian ja omantunnon kautta annettavalla vakuutuksella; 2. rekisteröinnin, luvan, jäsenyyden tai toimiluvan epääminen kaupankäynnin, liiketoiminnan tai ammatin harjoittamiselle; tai tällaisen rekisteröinnin, luvan, jäsenyyden tai toimiluvan peruuttaminen, kumoaminen tai päättäminen; tai erottaminen sääntely- tai hallintoelimen tai ammattiala- tai ammatillisen järjestön toimesta; 3. irtisanominen työstä, luottamusasemasta tai fidusiaarisesta suhteesta taikka vastaava tilanne.   **Liitteet:** Viralliset todistukset kohdassa 1 mainituista asioista (pl. rikos- ja sakkorekisteriotteet, jotka Finanssivalvonta hankkii henkilöiden osalta, joilla on suomalainen henkilötunnus[[2]](#footnote-2)) ja omakätisesti allekirjoitettu vakuutus kohdan 2 tiedoista. | | |
| **8 Toisen valvontaviranomaisen suorittama arviointi (6 artikla 1 kohta e)**  Tiedot siitä, onko toinen valvontaviranomainen jo suorittanut arvioinnin henkilön maineesta liiketoiminnan johtajana, kyseisen viranomaisen tunnistetiedot ja todisteet kyseisen arvioinnin tuloksesta.    **Liitteet:** toisen valvontaviranomaisen antama kirjallinen vahvistus. | | |
| **9 Kohdeyhteisön tulevien johtohenkilöiden taloudelliset ja muut kuin taloudelliset sidonnaisuudet (6 artikla 1 kohta f)**  Kuvaus henkilön ja hänen läheisten sukulaistensa taloudellisista ja muista kuin taloudellisista sidonnaisuuksista ja suhteista ylimmän hallintoelimen jäseniin ja keskeisistä toiminnoista vastaaviin henkilöihin samassa laitoksessa, emoyrityksenä toimivassa laitoksessa ja tytäryrityksissä ja osakkeenomistajissa.  *Luottotoimia, osakkeenomistuksia, takauksia ja pantteja on pidettävä osana taloudellisia sidonnaisuuksia, kun taas perhesuhteita tai läheisiä suhteita on pidettävä osana muita kuin taloudellisia sidonnaisuuksia.* | | |
| **10 Johtotehtäviin käytetty aika (6 artikla 1 kohta g)**  Vuotuinen ja kuukausittainen vähimmäisaika, jonka kyseiset johtohenkilöt käyttävät tehtäviensä suorittamiseen kohdeyhteisössä. | | |
| **11 Henkilöiden muut johtotehtävät**  Luettelo henkilön tämänhetkisistä johtotehtävistä, sisältäen sekä liikkeenjohdolliset että muut johtotehtävät (executive and non-executive directorships). | | |
| **Tiedot uudesta ehdotetusta konsernirakenteesta ja sen vaikutuksista valvontaan** | | |
| **12 Konsolidoidun valvonnan laajuus (8 artikla 1 kohta)**  Oikeushenkilön on toimitettava analyysi sen konsernin konsolidoidun valvonnan laajuudesta, johon kohdeyhteisö kuuluisi ehdotetun hankinnan jälkeen. Tämän analyysin on sisällettävä tiedot siitä, mitkä konsernin yhteisöt sisältyisivät konsolidoidun valvonnan vaatimusten piiriin ehdotetun hankinnan jälkeen, ja millä konsernin sisäisillä tasoilla kyseisiä vaatimuksia sovellettaisiin täyden konsolidoinnin perusteella tai alakonsolidointiryhmän tasolla. | | |
| **13 Tietojen toimittaminen valvojalle konsernirakenteen muuttuessa (8 artikla 2 kohta)**  Analyysi ehdotetun hankinnan vaikutuksista kohdeyhteisön kykyyn jatkaa ajantasaisten ja tarkkojen tietojen toimittamista sen valvojalle, muun muassa hankkijaehdokkaan ja kohdeyhteisön läheisten sidosten tuloksena. | | |
| **Tiedot ehdotetun hankinnan rahoituksesta** | | |
| **14 Yksityiskohtainen selvitys ehdotetun hankinnan rahoituslähteistä (9 artikla)**  Selvityksestä on käytävä ilmi seuraavat tiedot:   1. yksityiskohtaiset tiedot yksityisten rahoitusvarojen käytöstä ja näiden varojen alkuperä ja saatavilla olo, mukaan lukien kaikki asiaankuuluvat tositteet, joilla esitetään toimivaltaiselle viranomaiselle näyttö siitä, että ehdotetun hankinnan kautta ei yritetä rahanpesua; 2. yksityiskohtaiset tiedot ehdotetun hankinnan maksuvälineistä ja varojen siirtoon käytettävästä verkosta; 3. yksityiskohtaiset tiedot pääomalähteiden saatavuudesta ja rahoitusmarkkinoille pääsystä, mukaan lukien yksityiskohtaiset tiedot liikkeelle laskettavista rahoitusvälineistä; 4. tiedot lainapääoman käytöstä, mukaan lukien asianomaisten lainanantajien nimet ja yksityiskohtaiset tiedot myönnetyistä järjestelyistä, mukaan lukien maturiteetit, ehdot, pantit ja takaukset, sekä tiedot niiden tulojen lähteestä, jotka käytetään tällaisten lainojen takaisinmaksuun, ja lainapääoman alkuperä, jos lainanantaja ei ole valvottu rahoituslaitos; 5. tiedot mahdollisista rahoitusjärjestelyistä kohdeyhteisön muiden osakkeenomistajien kanssa; 6. tiedot niistä hankkijaehdokkaan tai kohdeyhteisön varoista, jotka on määrä myydä ehdotetun hankinnan rahoittamiseksi, sekä myyntiehdot, mukaan lukien hinta, arviointi, yksityiskohtaiset tiedot varojen ominaispiirteistä sekä tiedot siitä, milloin ja miten kyseiset varat oli hankittu.   **Liitteet:** kohdassa a) mainitut tositteet kaikista finanssilaitoksista, joiden kautta hankintaan käytettävät varat on kanavoitu. | | |
| **Lisätiedot enintään 20 prosentin huomattavasta omistusosuudesta** | | |
| **15 Strategia (10 artikla)**  Strategiaa koskeva asiakirja, joka sisältää seuraavat tiedot (asiakirjan nimi sekä sivunumero, josta tiedot löytyvät):   1. ajanjakso, jonka hankkijaehdokas aikoo pitää osakkeenomistuksensa ehdotetun hankinnan jälkeen, ja hankkijaehdokkaan mahdolliset aikeet kasvattaa tai pienentää omistusosuutensa tasoa tai säilyttää se samana lähitulevaisuudessa;      1. maininta hankkijaehdokkaan aikeista kohdeyhteisön suhteen, mukaan lukien maininta siitä, aikooko se harjoittaa jonkinlaista määräysvaltaa kohdeyhteisön suhteen, sekä kyseisen toiminnan perustelut; 2. tiedot hankkijaehdokkaan taloudellisesta tilanteesta ja sen halukkuudesta tukea kohdeyhteisöä täydentävillä omilla varoilla, jos se on tarpeen sen toiminnan kehittämiseksi tai jos on kyse rahoitusvaikeuksista.   **Liitteet**: Strategiaa koskeva asiakirja | | |
| **Lisävaatimukset yli 20 prosentin mutta alle 50 prosentin huomattavalle omistusosuudelle tai vastaavalle vaikutusvallalle[[3]](#footnote-3)** | | |
| **16 Strategia (11 artikla)**  Strategiaa koskeva asiakirja, joka sisältää seuraavat tiedot (asiakirjan nimi sekä sivunumero, josta tiedot löytyvät):   1. kaikki lomakkeen 15 kohdassa[[4]](#footnote-4) vaaditut tiedot; 2. yksityiskohtaiset tiedot vaikutusvallasta, jota hankkijaehdokas aikoo käyttää taloudelliseen tilanteeseen kohdeyhteisön yhteydessä, mukaan lukien kohdeyhteisön osinkopolitiikka, strateginen kehittäminen ja resurssien kohdentaminen; 3. kuvaus hankkijaehdokkaan aikeista ja odotuksista kohdeyhteisön suhteen keskipitkällä aikavälillä kaikkien 12 artiklan 2 ja 3 kohdassa tarkoitettujen osatekijöiden osalta.   **Liitteet**: Strategiaa koskeva asiakirja | | |
| **Lisävaatimukset vähintään 50 prosentin huomattavalle omistusosuudelle tai kun kohdeyhteisöstä tulisi hankkijaehdokkaan tytäryritys** | | |
| **17 Liiketoimintasuunnitelma (12 artikla 1 kohta)**  Kun ehdotetun hankinnan tuloksena olisi hankkijaehdokkaan 50 prosentin tai sitä suurempi huomattava omistusosuus kohdeyhteisöstä tai kun kohdeyhteisöstä tulisi sen tytäryritys, hankkijaehdokkaan on toimitettava kohdeyhteisön toimivaltaiselle viranomaiselle liiketoimintasuunnitelma, jonka on sisällettävä:   * strateginen kehittämissuunnitelma * kohdeyhteisön arvioidut tilinpäätökset * sekä hankinnan vaikutukset kohdeyhteisön hallinnointi- ja ohjausjärjestelmään ja yleiseen organisaatiorakenteeseen.   **Liite:** liiketoimintasuunnitelma, sisältäen alla mainitut 12 artiklan 2 – 5 kohtien edellyttämät tiedot  **Strateginen kehittämissuunnitelma (12 artikla 2 kohta)**  Edellä 1 kohdassa tarkoitetussa strategisessa kehittämissuunnitelmassa on mainittava yleisluontoisesti ehdotetun hankinnan päätavoitteet ja pääkeinot niiden saavuttamiseksi, mukaan lukien:   1. ehdotetun hankinnan yleinen tavoite; 2. keskipitkän aikavälin taloudelliset tavoitteet, jotka voidaan ilmoittaa oman pääoman tuoton, kustannus-hyötysuhteen, osakekohtaisen tuloksen muodossa tai tarpeen mukaan muussa muodossa; 3. mahdollinen uudelleen suuntaaminen, joka koskee toimintoja, tuotteita, kohteena olevia asiakkaita, ja mahdollinen varojen tai resurssien uudelleen kohdentaminen, joiden odotetaan vaikuttavan kohdeyhteisöön; 4. yleiset menettelyt, joilla sisällytetään ja integroidaan kohdeyhteisö hankkijaehdokkaan konsernirakenteeseen, mukaan lukien kuvaus pääasiallisista keskinäisistä toimista konsernin muiden yritysten kanssa sekä kuvaus toimintaperiaatteista, jotka koskevat konsernin sisäisiä suhteita.   Kun hankkijaehdokas on yhteisö, jolla on toimilupa ja jota valvotaan unionissa, tiedot niistä konsernin rakenteeseen kuuluvista osastoista, joihin ehdotettu hankinta vaikuttaa, ovat riittävät d alakohdassa tarkoitettujen tietovaatimusten täyttämiseksi (12 artikla 3 kohta).  **Kohdeyhteisön arvioidut tilinpäätökset (12 artikla 4 kohta)**  Edellä 1 kohdassa tarkoitettujen kohdeyhteisön arvioitujen tilinpäätösten on sekä yrityskohtaisella että konsolidoidulla tasolla sisällettävä kolmen vuoden viiteajalta seuraavat:   1. tase-ennuste ja tuloslaskelmaennuste; 2. ennuste vakavaraisuusvaatimuksista ja vakavaraisuussuhdeluvusta; 3. tiedot riskitasosta, mukaan lukien luotto-, markkina- ja operatiiviset riskit sekä muut asiaan liittyvät riskit; 4. ennuste konsernin sisäisistä liiketoimista.   **Vaikutus kohdeyhteisön hallinnointi- ja ohjausjärjestelmään ja yleiseen organisaatiorakenteeseen (12 artikla 5 kohta)**  Edellä 1 kohdassa tarkoitettuihin hankinnan vaikutuksiin kohdeyhteisön hallinnointi- ja ohjausjärjestelmään ja yleiseen organisaatiorakenteeseen on sisällyttävä vaikutus seuraaviin:   1. hallinto-, johto- tai valvontaelimen ja tällaisen päätöksentekoelimen perustamien tärkeimpien valiokuntien kokoonpano ja tehtävät, mukaan lukien hallintovaliokunta, riskivaliokunta, tarkastusvaliokunta ja palkitsemisvaliokunta, sekä tiedot henkilöistä, jotka nimitetään johtamaan liiketoimintaa; 2. hallinto- ja kirjanpitomenettelyt ja sisäinen valvonta, mukaan lukien muutokset menettelyissä ja järjestelmissä, jotka liittyvät kirjanpitoon, sisäiseen tarkastukseen, rahanpesun torjuntaa koskevien säännösten noudattamiseen ja riskienhallintaan, sekä nimitykset sisäisen tarkastajan, säännösten noudattamista valvovan virkailijan ja riskinhallintajohtajan keskeisiin tehtäviin; 3. yleinen tietohallintojärjestelmä ja -organisaatio, mukaan lukien mahdolliset muutokset, jotka koskevat tietohallinnon ulkoistamispolitiikkaa, tietovuokaaviota, käytettyjä sisäisiä ja ulkoisia ohjelmistoja ja olennaisia tieto- ja systeemiturvallisuuden menettelyjä ja välineitä, kuten varajärjestelyjä, toiminnan jatkuvuussuunnitelmia ja kirjausketjuja; 4. ulkoistamispolitiikka, mukaan lukien tiedot asianomaisista osa-alueista, palveluntarjoajien valinnasta ja ulkoistamissopimuksen osapuolten oikeuksista ja velvollisuuksista, kuten tarkastusmenettelyistä ja palveluntarjoajalta edellytetystä palvelun laadusta; 5. muut merkitykselliset tiedot, jotka koskevat hankinnan vaikutuksia kohdeyhteisön hallinnointi- ja ohjausjärjestelmään ja yleiseen organisaatiorakenteeseen, mukaan lukien mahdolliset muutokset osakkeenomistajien äänioikeuksiin. | | |
| Paikka ja päivämäärä | Hankkijaehdokkaan allekirjoitus  Yhtiön nimi ja allekirjoittajan asema | |

1. Alla pyydettyjä tietoja voi (lomakkeessa erikseen mainittujen liitteiden lisäksi) toimittaa myös liitetiedostoina. Tällöin lomakkeen kohdassa on mainittava liiteasiakirjan nimi ja tarvittaessa sivunumero, josta tieto löytyy. [↑](#footnote-ref-1)
2. Laki Finanssivalvonnasta 20 § [↑](#footnote-ref-2)
3. 11 artikla 2 kohta: kun kyseisen hankkijaehdokkaan alle 20 prosentin omistusosuudella käytetty vaikutusvalta vastaisi yli 20 prosentin mutta alle 50 prosentin omistusosuudella käytettyä vaikutusvaltaa. [↑](#footnote-ref-3)
4. Artikla 10 [↑](#footnote-ref-4)